
מדינת ישראל
משרד החינוך 
אגף בכיר, תפעול רכש ולוגיסטיקה
אגף רכש מכרזים והתקשרויות
29/04/2021
מכרז היקפים משתנים מס' 4/3.2021 : הקמה ותפעול מינהלה למימוש חוק עידוד מעורבות סטודנטים ביום חינוך ארוך

הבהרה 1

	סידורי
	מס' הסעיף אליו מתייחסת השאלה
	עמוד
	שאלה
	תשובה

	1. 
	2.3
	3
	ניגוד עניינים

(1) נבקש להבהיר כי ההתחייבות למניעת ניגוד עניינים חלה על עובדי המציע ולא על המציע עצמו (שאחרת בניגוד למקרה של מידור עובדי המציע, התחייבות כזו מצד המציע עצמו עשויה אף להיחשב הסדר כובל); לחילופין, יש להבהיר כי שירותים שנותן המציע או כל גוף קשור בו, מסוג השירותים הניתנים לפי מכרז זה, לכל צד שלישי ו/או לאגפים אחרים במשרד, אינם בבחינת ניגוד עניינים, ובלבד שאין שימוש בחומר סודי של המשרד. 

(2) נבקש כי פסילת הצעה או הפסקת התקשרות במצב בו עולה חשש לניגוד עניינים תעשה לאחר פנייה אל המציע ובירור העניין.

(3) נבקש להבהיר האם הכוונה במשפט "בין הפעילות במכרז זה לפעילויות אחרות," מתייחסת רק לשירותים שמספק המציע למשרד החינוך; במידה ולא, אין זה הגיוני שמשרד החינוך יחליט באיזו פעילות ימשיך המציע.

	המשרד יפעל בהתאם לכתוב בסעיף 2.3 למכרז ובהתאם לפרק שעניינו ניגוד עניינים

	2. 
	2.4.5
	4
	"על הגוף המציע להיות בעל ניסיון במהלך ה- 3 השנים האחרונות לפחות בניהול כח אדם הכולל את כל המרכיבים הבאים: מיון, קליטה במערכותיו של המציע, הנחייה או הדרכה של עובדיו של המציע, בביצוע העבודה בגינה נקלטו וביצוע תשלומים לאותם עובדים וזאת בהיקף מינימאלי של 1,000 מקבלי תשלום במהלך ה-3 שנים האחרונות".
"עובדיו של המציע, בביצוע העבודה בגינה נקלטו וביצוע תשלומים לאותם עובדים וזאת בהיקף מינימאלי של 1,000 מקבלי תשלום..." -   הסטודנטים בפעילות נשואת המכרז אינם עובדיו של המציע (לא מתקיימים ביניהם יחסי עובד-מעביד). תנאי הסף מאלץ מציעים להציג רק פעילויות במסגרתן הם שילמו תשלומים לעובדיהם. לפיכך  נבקש להשמיט את המילים "עובדיו של המציע" ואת המילה "עובדים"  על מנת שגם מציע המפעיל מערך דומה לנדרש במכרז (לרבות תשלום למלגאים) יוכל להגיש מענה למכרז. 
	מהות הפעילות הינה שיבוץ, ליווי, פיקוח, הנחייה והדרכה של סטודנטים. כמו כן הקבלן אמון על העברת כספי המלגה בהתאם לתנאים המצויינים בסעיף 13.3.2 במכרז.
ניהול הפרוייקט מחייב הוכחת ביצוע כל המרכיבים המופיעים בסעיף 2.5.4 ועל כן לא ניתן להפחית מהם.

	3. 
	2.4.6
	4
	האם ניתן ליחס למציע ניסיון בכל סוגי מוסדות החינוך (גם חטיבות ביניים ועליונות)?
	לא ניתן לשנות , כיון שמדובר על לפחות פרויקט אחד ולכן חשוב שיהיה ביסודי



	4. 
	2.4.7
	4
	לאור כך כי טרם פורסמו דוחות עבור שנת 2020 נבקש כי אישור רו"ח יתייחס לשנים 2017-2019.
	הועדה מאשרת את השינוי



בכבוד רב,


אורנה מיטמיגר
                           
מנהלת אגף רכש מכרזים והתקשרויות

